Narodna skupština
20110708

Znate šta je bila obaveza Vlade što se tiče strategije za borbu protiv korupcije, da vam to ne spominjem, da li znate šta je vlada trebala od momenta donošenja strategije za borbu protiv korupcije do sada sve da uradi, a nije uradila? Dakle, to je ono o čemu sam malopre pričao – volja vladajuće većine. To je osnovno u borbi protiv korupcije. To je ono gde se verovatno susrećete kao najveći problem u borbi protiv korupcije. Verujem dok je ova vlast i dok je ovakav način borbe protiv korupcije, to je za vas nerešiva enigma. Sa te strane mogu da vas delimično razumem. Postavljam pitanje da li je potrebno vama i bilo kome, ali se to opet odnosi na Vladu Srbije, da dođe Serž Bramerc i da kaže da ova strategija ne valja, da je ova strategija za borbu protiv korupcije jedno obično hvalisanje, tako je on rekao, da to u Evropi ne prolazi i da se mora doneti nova strategija?